text: Succes på kajen i Fredericia
  12 juni 2011 kl. 12.47
  Det store Tall Ship arrangement i Fredericia har allerede søndag været så stor en succes, at politikerne i byen vil gentage det. 
  Alle sejl var sat i håb om at skabe nogle fornøjelige maritime dage for byens borgere og mange gæster. 
  Tall Ships Fredericia 2011 skulle være et tilløbsstykke og sådan blev det også. Søndag eftermiddag havde knap 20.000 været på kajen for at se de flotte gamle skibe.
  Det er det eneste Tall Ship arrangement i Danmark i år og kan også opleves i morgen - 2. pinsedag.
  